CELEX: 32020D0955
Language: el
Date: 2020-06-30 00:00:00
Title: Απόφαση (ΚΕΠΠΑ) 2020/955 του Συμβουλίου της 30ής Ιουνίου 2020 για την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)

3.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 212/18
               
            
         ΑΠΟΦΑΣΗ (ΚΕΠΠΑ) 2020/955 ΤΟΥ ΣΥΜΒΟΥΛΙΟΥ
         της 30ής Ιουνίου 2020
         για την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 25 Νοεμβρίου 2005, το Συμβούλιο εξέδωσε την κοινή δράση 2005/889/ΚΕΠΠΑ (1), με την οποία ιδρύθηκε αποστολή συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah).
                  
               
                     (2)
                  
                  
                     Στις 28 Ιουνίου 2019, το Συμβούλιο εξέδωσε την απόφαση (ΚΕΠΠΑ) 2019/1115 (2), με την οποία τροποποιήθηκε η κοινή δράση 2005/889/ΚΕΠΠΑ και παρατάθηκε μέχρι τις 30 Ιουνίου 2020.
                  
               
                     (3)
                  
                  
                     Στις 16 Απριλίου 2020, η Επιτροπή Πολιτικής και Ασφάλειας («ΕΠΑ») συμφώνησε ότι, λόγω της πανδημίας της COVID-19, η EU BAM Rafah θα πρέπει να παραταθεί με την ίδια εντολή για επιπλέον περίοδο 12 μηνών, μέχρι τις 30 Ιουνίου 2021, με το σκεπτικό ότι η αποστολή θα υποβληθεί σε στρατηγική αναθεώρηση μόλις το επιτρέψουν οι συνθήκες.
                  
               
                     (4)
                  
                  
                     Θα πρέπει να χορηγηθεί στην EU BAM Rafah ποσό δημοσιονομικής αναφοράς για τη νέα αυτή περίοδο ενός έτους.
                  
               
                     (5)
                  
                  
                     Η κοινή δράση 2005/889/ΚΕΠΠΑ θα πρέπει να τροποποιηθεί αναλόγως.
                  
               
                     (6)
                  
                  
                     Η EU BAM Rafah θα διεξαχθεί στο πλαίσιο μιας κατάστασης που ενδέχεται να επιδεινωθεί και να παρεμποδίσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η κοινή δράση 2005/889/ΚΕΠΠΑ τροποποιείται ως εξής:
            
                        1)
                     
                     
                        Στο άρθρο 13 παράγραφος 1, προστίθεται το ακόλουθο εδάφιο:
                        «Το ποσό δημοσιονομικής αναφοράς που προορίζεται να καλύψει τις δαπάνες της EU BAM Rafah για την περίοδο από την 1η Ιουλίου 2020 έως τις 30 Ιουνίου 2021 ανέρχεται σε 2 180 000,00 EUR.».
                     
                  
                        2)
                     
                     
                        Στο άρθρο 16, η παράγραφος 2 αντικαθίσταται από το ακόλουθο κείμενο:
                        «Λήγει στις 30 Ιουνίου 2021.».
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
            Εφαρμόζεται από την 1η Ιουλίου 2020.
         
         
            Βρυξέλλες, 30 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Κοινή δράση 2005/889/ΚΕΠΠΑ του Συμβουλίου, της 12ης Δεκεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (ΕΕ L 327 της 14.12.2005, σ. 28).
         
            (2)  Απόφαση (ΚΕΠΠΑ) 2019/1115 του Συμβουλίου, της 28ης Ιουνίου 2019, για την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (ΕΕ L 176 της 1.7.2019, σ. 6).